Κώστας Στιβαχτής

Ο Κώστας Στιβαχτής (22 Μαΐου 1980, Αθήνα) είναι Έλληνας διεθνής πετοσφαιριστής, ο οποίος κατά την περίοδο 2024-25 αγωνίζεται με τη φανέλα του Φλοίσβου Παλαιού Φαλήρου στο Πρωτάθλημα Ελλάδας στη θέση του πασαδόρου.

 Καριέρα 
Ο Κώστας Στιβαχτής έκανε τα πρώτα του βήματα στο χώρο της πετοσφαίρισης στις ακαδημίες του Ιωνικού Νέας Φιλαδέλφειας, με τον οποίο το 1996 υπέγραψε το πρώτο του επαγγελματικό συμβόλαιο συνεργασίας. Στον Ιωνικό παρέμεινε μέχρι το 2003, αγωνιζόμενος μέχρι το 2001 στο Πρωτάθλημα Ελλάδας της Α΄2 και τα επόμενα δύο χρόνια στην Α΄1 Εθνική κατηγορία. Το 2003 μεταπήδησε στον νεοφώτιστο στην μεγάλη κατηγορία Α.Ο. Παγκρατίου, στον οποίο παρέμεινε ένα χρόνο.
Την περίοδο 2004-05 ο Στιβαχτής αγωνίστηκε με τον Μίλωνα Νέας Σμύρνης, ενώ την αμέσως επόμενη χρονιά αγωνίστηκε μέχρι τον Δεκέμβριο με την Α.Ε. Νίκαιας και στη συνέχεια με τον Ολυμπιακό Πειραιώς.

Τη διετία 2006-08, αγωνίστηκε με τις φανέλες των Α.Ο. Ορεστιάδας στην Α΄1 και Α.Ο. Παγκρατίου στην Α΄2. Το 2008 μετεγγράφη στην Α.Ε.Κ.,Ανανεώνουν τρεις στην ΑΕΚ www.sport-fm.g  με την οποία κατέκτησε το πρωτάθλημα Α΄2 Εθνικής κατηγορίας περιόδου 2008-09, το οποίο και σηματοδοτούσε την άνοδο της ομάδας στην ανώτατη εθνική κατηγορία της ελληνικής πετοσφαίρισης.

Επόμενος σταθμός στην καριέρα του Στιβαχτή ήταν ο Παμβοχαϊκός, στον οποίο παρέμεινε για δύο χρόνια, και με τον οποίο άρχισε να καθιερώνεται ως ένας σημαντικός πασαδόρος. Την περίοδο 2010-11 υπήρξε βασικός παράγοντας της ανόδου της ομάδας του Βραχατίου στη Βόλεϊ Λιγκ, και την περίοδο 2011-12 συνετέλεσε με την απόδοσή του στην κατάληψη της 3ης θέσης από τον Παμβοχαϊκό στο Πρωτάθλημα Ελλάδας, την καλύτερη της ομάδας της Κορινθίας στην ιστορία της. Χαρακτηριστικό της απόδοσής του ήταν η ανάδειξή του ως Πολυτιμότερου Παίκτη (MVP) της 7ης αγωνιστικής,MVP ο Στιβαχτής (7η 2011-12) www.onsports.gr  αλλά και κυρίως η συμπερίληψή του στην κορυφαία επτάδα του πρωταθλήματος 2011-12.Ανασκόπηση Πρωταθλήματος 2011-12 old.volleynews.gr 

Τον Σεπτέμβριο του 2012 δέχθηκε πρόταση από τον πρωταθλητή Ελλάδας Ηρακλή Θεσσαλονίκης αλλά ο Κώστας Στιβαχτής, αφού ευχαρίστησε τον προπονητή του Ηρακλή, Αντρέι Κράβαρικ, διευκρίνισε ότι θα προτιμήσει να χάσει το πρώτο μισό της περιόδου, προκειμένου να δοκιμάσει την τύχη του σε ομάδα του εξωτερικού.Ηρακλής: Το «όχι» του Στιβαχτή www.onsports.gr  Τελικά τον Φεβρουάριο του 2013 αποδέχτηκε την πρόταση και υπέγραψε συμβόλαιο συνεργασίας με την ιταλική Ματερντόμινι (μετέπειτα Νιού Μάτερ) της πόλης Καστελλάνα Γκρόττε, και έτσι βρέθηκε για πρώτη και μοναδική φορά στην πολυετή καριέρα του εκτός Ελλάδας.Kostantinos Stivachtis a Castellana Grotte www.dallarivolley.com Ο Κώστας Στιβαχτής στο ιταλικό πρωτάθλημα www.legavolley.it  Ωστόσο στο τέλος της περιόδου επέστρεψε στην Ελλάδα για λογαριασμό του Παναθηναϊκού,Ο Στιβαχτής στον Παναθηναϊκό old.volleynews.gr  στον οποίο παρέμεινε για δύο χρόνια.«Ήθελα να είμαι μέρος του νέου ξεκινήματος του Παναθηναϊκού» old.volleynews.gr 

Τον Ιούνιο του 2015 ο Κώστας Στιβαχτής αποδέχτηκε την πρόταση του Ολυμπιακού Πειραιώς, στον οποίο επέστρεψε εννέα χρόνια μετά την αποχώρησή του από το σύλλογο.Επιστροφή Στιβαχτή στον Πειραιά www.olympiacos.org  Στα πρώτα πέντε χρόνια στους ερυθρόλευκους ήταν αναπληρωματικός πασαδόρος πίσω από τους Ντίμα Φιλίποφ, Φάμπιαν Ντρίζγκα και Έεμι Τερβαπόρττι. Ωστόσο είχε συμμετοχές σε πολλούς αγώνες, και την περίοδο 2016-17 αναδείχθηκε Πολυτιμότερος Παίκτης (MVP) της 15ης αγωνιστικής. Η υπομονή του ανταμείφθηκε την περίοδο 2020-21, όταν όχι μόνο έγινε ο βασικός πασαδόρος και ο αρχηγός της ομάδας, αλλά και ανακηρύχθηκε Πολυτιμότερος Παίκτης (MVP) του πρωταθλήματος, καθιστάμενος μόλις ο τρίτος πασαδόρος στην ιστορία του θεσμού που έλαβε τη συγκεκριμένη διάκριση.MVP Πρωταθλήματος 2020-21: Ο Κώστας Στιβαχτής τρίτος πασαδόρος στην ιστορία των MVP  Χαρακτηριστικό της γενικότερης συνέπειάς του το γεγονός ότι τον Φεβρουάριο του 2021 έγινε ο πρώτος αθλητής στην Ελλάδα που έπαιξε με μάσκα σε αγώνα για προστασία απέναντι στην Πανδημία COVID-19.Έγραψε ιστορία και αγωνίστηκε με… μάσκα παίκτης του Ολυμπιακού www.onsports.gr 
Στα επτά χρόνια που αγωνίστηκε με τον Ολυμπιακό ο Κώστας Στιβαχτής Στιβαχτής: «Χαρούμενος που συνεχίζω για 7η χρονιά» www.gavros.gr  κατέκτησε 3 Πρωταθλήματα, 2 Κύπελλα και 4 Λιγκ Καπ Ελλάδας. Στις ευρωπαϊκές διοργανώσεις το 2018 κατέκτησε το Ασημένιο μετάλλιο στο Τσάλεντζ Καπ, ενώ την περίοδο 2018-19 έφτασε μέχρι τους ημιτελικούς του CEV Καπ.Κύπελλο CEV 2019 Semi-Finals www-old.cev.eu Όταν τον Μάιο του 2022 σε ηλικία 42 ετών αποχώρησε από τους ερυθρόλευκους η διοίκηση της πειραϊκής ομάδας, εκτιμώντας την επταετή προσφορά του στον σύλλογο, τον αποχαιρέτησε με την ακόλουθη ανακοίνωση:
«Ο ΟΛΥΜΠΙΑΚΟΣ Σ.Φ.Π. ευχαριστεί θερμά τον Κώστα Στιβαχτή για την πολυετή προσφορά του στην ομάδα βόλεϊ Ανδρών, και του εύχεται καλή επιτυχία στη συνέχεια της καριέρας του. Ο Κώστας Στιβαχτής υπηρέτησε τον σύλλογό μας με μεγάλη επιτυχία και πάνω από όλα με αξιοπρέπεια, τιμώντας την ερυθρόλευκη φανέλα για επτά χρόνια, τα δύο τελευταία με το περιβραχιόνιο του αρχηγού. Στα χρόνια παρουσίας του στον Ολυμπιακό, ο Έλληνας πασαδόρος πανηγύρισε σπουδαίες επιτυχίες, αφού κατέκτησε εννιά τίτλους και συγκεκριμένα, τρία πρωταθλήματα (2018, 2019, 2021), δύο Κύπελλα (2016, 2017) και τέσσερα League Cup (2016, 2017, 2018, 2019).Ολυμπιακός: Το αντίο στον Κώστα Στιβαχτή www.fosonline.gr 

Τον Αύγουστο του 2022 ο Κώστας Στιβαχτής εντάχθηκε στον Α.Ο.Π. Κηφισιάς,Κηφισιά βόλεϊ ανδρών: Απέκτησε τον Στιβαχτή για ένα χρόνο www.sport24.gr  στον οποίο συνάντησε ως προπονητή τον άλλοτε συμπαίκτη του στον Ολυμπιακό, Κώστα Χριστοφιδέλη, και στην οποία διατέλεσε αρχηγός και κατά τις δύο περιόδους που αγωνίστηκε με στην ομάδα των Βορείων προαστίων Αθηνών.Μένει στην Κηφισιά ο Στιβαχτής www.ertsports.gr 
Στο πρώτο μισό της περιόδου 2024-25 ο Κώστας Στιβαχτής έμεινε χωρίς ομάδα παρά το ότι είχε αρκετές προτάσεις στα χέρια του, καθώς έψαχνε κάτι που θα τον κάλυπτε στον απόλυτο βαθμό, το οποίο τελικά βρήκε στην ομάδα του Φλοίσβου Παλαιού Φαλήρου. Εκεί ο έμπειρος αειθαλής πασαδόρος συνάντησε τους επίσης άλλοτε συμπαίκτες του στους ερυθρόλευκους, Χέρμανς Έγκλεσκαλνς και Νίκολα Μιγιαΐλοβιτς, που εντάχθηκαν στη νεοφώτιστη ομάδα για να ενισχύσουν την προσπάθειά της για παραμονή της στη Βόλεϊ Λιγκ.Κίνηση ματ ο Φλοίσβος με Στιβαχτή old.volleynews.gr  

 Διεθνής καριέρα 
Ο Κώστας Στιβαχτής αγωνίστηκε για πρώτη φορά με την Εθνική Ελλάδας στο Κύπελλο Άνοιξης το 2005, στο οποίο η Ελλάδα κατέλαβε τη 2η θάση.ΑΘΛΗΤΙΚΗ ΗΧΩ, 8.5.2005, σελ. 44 prwtoselida.gazzetta.gr  Στη συνέχεια κλήθηκε αρκετές φορές στην Εθνική ομάδα και αγωνίστηκε το 2014 στους προκριματικούς του Ευρωπαϊκού πρωταθλήματος 2015Εθνική Ελλάδας Ανδρών: Στιβαχτής αντί Φιλίποφ www.onsports.gr Προκριματικοί Ευρωβόλεϊ 2015 old.volleynews.gr  και στην Ευρωπαϊκή Λίγκα.Ευρωπαϊκή Λίγκα 2014: Ελλάδα - Ρουμανία 3-0 old.volleynews.gr  Το 2015 δηλώθηκε για το Γουόρλντ Λιγκ,Η Εθνική Ελλάδας στην Παγκόσμια Λίγκα 2015 www.fivb.org  αλλά αγωνίστηκε για πρώτη φορά στη διοργάνωση του 2016. worldleague.2016.fivb.comΟι έμπειροι…πρωτάρηδες του World League www.volleyplanet.gr  Το 2018 κατέκτησε με την Εθνική Ελλάδας το Χάλκινο μετάλλιο στους Μεσογειακούς Αγώνες της Ταραγόνας,Μεσογειακοί 2018 Βόλεϊ 3η θέση: Ελλάδα - Αίγυπτος 3-2 www.volleyplanet.gr  και από τότε μέχρι το 2021 ήταν μόνιμο στέλεχος της Εθνικής ομάδας. Το 2019 κατέκτησε το Ασημένιο μετάλλιο στην Ασημένια Ευρωπαϊκή Λίγκα,Silver European League: Στον τελικό η Εθνική, 3-0 στη Βοσνία www.volleyball.gr  και συμμετείχε τόσο στους προκριματικούς,Προκριματικοί Ευρωπαϊκού 2019: Λουξεμβούργο - Ελλάδα 0-3 old.volleynews.gr  όσο και στους τελικούς του Ευρωπαϊκού πρωταθλήματος, στους οποίους συμμετείχε η Ελλάδα μετά από δέκα χρόνια απουσίας, πραγματοποιώντας το ντεμπούτο του στη συγκεκριμένη διοργάνωση στον αγώνα με την Πορτογαλία.Ευρωπαϊκό 2019: Πορτιγαλία - Ελλάδα 3-1 old.volleynews.gr  Στη συνέχεια συμμετείχε στους προκριματικούς Προκριματικοί Ευρωπαϊκού 2021: Ελλάδα - Γεωργία 3-0 old.volleynews.gr και στους τελικούς του Ευρωπαϊκού 2021,Ευρωπαϊκό 2021: Βέλγιο - Ελλάδα 3-0 www.volleyball.gr  στους οποίους και τερμάτισε την καριέρα του στο Εθνικό συγκρότημα σε ηλικία 41 ετών.
Ο Κώστας Στιβαχτής πραγματοποίησε συνολικά περισσότερες από 71 συμμετοχές με την Εθνική ομάδα πετοσφαίρισης της Ελλάδας.Ατομικές συμμετοχές στην Εθνική Ελλάδας Ανδρών (Έως 07.18) www.volleyball.gr 

 Διεθνείς Τίτλοι - Διακρίσεις 
Μεσογειακοί Αγώνες
  2018 - ΤαραγόναΑσημένια Ευρωπαϊκή Λίγκα
  2019
Κύπελλο Άνοιξης
  2005 - Μπρνο, Τσεχία

 Συλλογικοί τίτλοι - Διακρίσεις 
 Διεθνείς διοργανώσεις Τσάλεντζ Καπ
  2018 (Ολυμπιακός Πειραιώς)

 Εθνικά Πρωταθλήματα 
3 Πρωταθλήματα Ελλάδας
 2017-18, 2018-19, 2020-21 (Ολυμπιακός Πειραιώς)
 2η Θέση: 2016-17, 2019-20, 2021-22 (Ολυμπιακός Πειραιώς)
 3η Θέση: 2011-12 (Παμβοχαϊκός Βραχατίου), 2005-06, 2015-16 (Ολυμπιακός Πειραιώς) 1 Πρωτάθλημα Ελλάδας Α΄2
 2008-09 (Α.Ε.Κ.)
 2η Θέση: 2010-11 (Παμβοχαϊκός Βραχατίου)

 Εθνικά Κύπελλα 
2 Κύπελλα Ελλάδας
 2016, 2017 (Ολυμπιακός Πειραιώς)4 Λιγκ Καπ Ελλάδας
 2016, 2017, 2018, 2019 (Ολυμπιακός Πειραιώς)
 2η Θέση: 2020 (Ολυμπιακός Πειραιώς)

Σούπερ Καπ Ελλάδας
 2η Θέση''': 2021 (Ολυμπιακός Πειραιώς)

 Ατομικές διακρίσεις 
 Πρωτάθλημα Ελλάδας 2011-12: Πολυτιμότερος Παίκτης (MVP) 7ης αγωνιστικής  -  Κορυφαία επτάδα πρωταθλήματος 
 Πρωτάθλημα Ελλάδας 2013-14: Πολυτιμότερος Παίκτης (MVP) 17ης αγωνιστικής Kώστας Στιβαχτής MVP της 17ης αγωνιστικής 2013-14 www.volleyleague.gr 
 Πρωτάθλημα Ελλάδας 2016-17: Πολυτιμότερος Παίκτης (MVP) 15ης αγωνιστικής O Kώστας Στιβαχτής MVP της 15ης αγωνιστικής 2016-17 www.volleyleague.gr 
 Πρωτάθλημα Ελλάδας 2020-21: Πολυτιμότερος Παίκτης (MVP) 14ης αγωνιστικής O Κώστας Στιβαχτής ΜVP της 14ης αγωνιστικής www.volleyleague.gr  Ο Κώστας Στιβαχτής τιμήθηκε MVP από τον Λευτέρη Χρυσοφάκη www.volleyleague.gr  - Πολυτιμότερος Παίκτης (MVP) Πρωταθλήματος 

 Παραπομπές 

 Εξωτερικοί σύνδεσμοι - Πηγές 
 Κώστας Στιβαχτής: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
 Κώστας Στιβαχτής: Παρουσίαση - Ομάδες - Αγώνες - Στατιστικά globalsportsarchive.com
 Κώστας Στιβαχτής: Ατομικά στοιχεία - Ομάδες - Τίτλοι www.volleyleague.gr
 Κώστας Στιβαχτής: Ατομικά στοιχεία - Ομάδες καριέρας greekvolley.eu
 Κώστας Στιβαχτής: Ευρωπαϊκή παρουσία www-old.cev.eu
  worldleague.2016.fivb.com
 Ειδήσεις για τον Κώστα Στιβαχτή www.onsports.gr
 K. Στιβαχτής: «Για την Ελλάδα, την Εθνική και το βόλεϊ…» www.volleyball.gr 

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Μίλωνα
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ορεστιάδας
Κατηγορία:Πετοσφαιριστές ΑΕΚ
Κατηγορία:Πετοσφαιριστές Παμβοχαϊκού
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΑΟΠ Κηφισιάς